महाशिवरात्रि पर मंगलवार की देर रात शहर के सागर पोखरा स्थित शिव मंदिर से भगवान शिव की बाराम निकली। इसमें हजारों शिव भक्त बाराती के रूप में नाचते-गाते पूरे शहर का भ्रमण किया। बारात का आकर्षण मुंबई से आई ढोल पार्टी थी। दर्जनों रॉक बैंड के साथ स्थानीय ढोल तासे भी अपना करतब दिखा रहे थे।
बारात की शोभा बढ़ाए हाथी-घोड़े
दर्जनों घोड़े,हाथी इस बारात की शोभा बढ़ा रहे थे। बारात में रंग-गुलाल से सराबोर श्रद्धालु नाचते-गाते चल रहे थे। पूरा शहर भक्तिमय हो गया था। जिला और पुलिस प्रशासन मुस्तैद रहा, ताकि कोई अप्रिय घटना नहीं हो।